แม่สะเรียงแผ่นดินไหว ขนาด 2.1 ริกเตอร์ ประชาชนรับรู้ถึงแรงสั่นสะเทือน
กองเฝ้าระวังแผ่นดินไหว กรมอุตุนิยมวิทยา รายงานว่า เกิดเหตุแผ่นดินไหว ขนาด 2.1 ริกเตอร์ รัศมี 2 กิโลเมตร ที่อำเภอแม่สะเรียง จังหวัดแม่ฮ่องสอน มีประชาชนแจ้งการรับรู้ถึงการสั่นสะเทือนในหลายพื้นที่ มีลักษณะคล้ายบ้านสะเทือนชั่วขณะ เหมือนรถบรรทุกหนักแล่นผ่านแล้วก็หายไป ไม่มีรายงานความเสียหายแต่อย่างใดจากสถิติวันที่ 14 – 22 มีนาคม 2564 พบว่า เกิดเหตุแผ่นดินไหวบริเวณประเทศเมียนมา ที่มีชายแดนติดกับจังหวัดแม่ฮ่องสอนในหลายอำเภอ มีแผ่นดินไหวรวมกว่า 12 ครั้ง สูงสุดถึง 4 ริกเตอร์ เมื่อวันที่ 17 มีนาคม 2564 เวลา 01.44 น. ทางทิศตะวันตกเฉียงใต้ของอำเภอเมือง จังหวัดแม่ฮ่องสอน ประมาณ 207 กม.ปัจจุบันแผ่นดินไหวเป็นภัยธรรมชาติที่ยังไม่สามารถพยากรณ์ได้ เพราะฉะนั้นจึงจำเป็นต้องเตรียมพร้อม การวางแผนเพื่องานป้องกันภัยแผ่นดินไหวล่วงหน้าก่อนเกิดเหตุการณ์ ขณะเกิดเหตุการณ์และหลังเหตุการณ์ แม้ว่าจากสถิติในอดีตประเทศไทยจัดว่าอยู่ในบริเวณที่มีความเสี่ยงภัยแผ่นดินไหวน้อยกว่าบริเวณอื่นๆ ของโลก แต่มิได้หมายความว่า ประเทศไทยปลอดภัยจากภัยแผ่นดินไหว